Veiligheidsregio Groningen | Aardbevingsoefening 2018
Home Wat wij doen Actueel Aardbevingsoefening Aardbevingsoefening 2018 Reversi in C# - CodeProject 10,444,033 members (60,959 online) Workspaces Home
Last Visit: 31-Dec-99 18:00 Last Update: 6-Mar-14 19:03Refresh123456 Next » `n Besoek aan die ou Meesters | SkalkSkryf
« Pragtige musiek
Die Swart Hond »
`n Besoek aan die ou Meesters
Augustus 29, 2014 deur Louwie
Ons besoek aan Duitsland staan einde se kant toe, en daar is nog so baie om te sien. Mens kan dit regtig nie alles in een besoek inpas nie, inderwaarheid kan jy dit skaars in een leeftyd inpas.
Behalwe vir al die kastele, is daar museums van alle soorte, van ’n oorlogmuseum tot ‘n speelgoedmuseum en nog alles tussenin. Die grootste hiervan is die Duitse Museum met meer as 17,000 voorwerpe wat uitgestal word. Dan is daar nog ‘n handvol kunsmuseums waaronder die Alte Pinakothek, die Nue Pinakothek, die Pinakothek der Moderne en die Brandhorst Museum. En as dit nog nie genoeg is vir jou kunslus nie, is daar nog die Glyptothek waar beeldhouwerke uitgestal word, die Staatliche Antikensammlungen en Lenbachhaus, die huis van die Duitse kunstenaar Franz von Lenbach wat in ‘n kunsgallery omskep is.
Vir ons kort besoek aan die land van die Germane, word ons beperk tot een kunsgallery. Nou hoe kies jy nou die beste een uit die lot? Dit is basies onmoontlik. En tog, as jy dan moet kies, dan kies jy die ou Meesters. Sê nou net daar kom weer oorlog en hulle skiet die spul weer plat, dan is als verlore en jy sal nooit weer een van die ou manne se oorspronklike werk in lewende lywe sien nie, en dit sal ‘n ramp wees. Of jy gaan dood en jy moet by ou Petrus daar by die Goue Hekke gaan bieg dat jy wel die geleenheid gehad het om te gaan kyk na ‘n oorspronklike Van Dyck, Rembrandt, Raphael en Rubens, maar jy het nie. Ek sweer hy stuur jou reguit Hel toe net daaroor. Hy hou niks van skiderye met kaal meisies nie, maar hou baie van engeltjies. En as ou Paulus (voorheen Saulus) aan diens is is jy nog dieper in die moeilikheid. Hy is glo ook mal oor kuns, veral skilderwerk met donkies in.
Dus en daarom gaan ons na die Alte Pinakothek, die blyplek van die konings van kunswerke.
Wat kan mens sê? Dis oorweldigend. Dis ‘n groot plek en daar is baie skilderye en daar is nie genoeg plek in jou kop om alles in te neem nie. Voor jy halfpad deur die museum is draai jou kop en jy kan nie meer onthou wat jy al gesien het en wat nie. Jy bekyk kleure, jy bekyk tegniek, jy vergelyk tydperke en jy vergelyk skilders se benadering en as jy nader leun om mooi na detail te kyk, dan storm die wagters teen die mure op jou af en beduie ontsteld in Germaans dat jy te na aan die ou Meester staan. Staan weg! Nicht Tasten, Nicht Tasten! Of so iets. Asof jy die kaal meisies se borste sal gaan staan en betas!
Al wat ek kan doen is om fotos vir julle te wys, en dit kan regtig nie die werke eer aandoen nie, selfs al het ons Fotograaf weereens uitstekende werk gedoen. Dis een ding om na ‘n foto te kyk, maar ‘n heel ander ding om reg voor die skildery te staan en daarna te kyk en jou te verbeel jy sien die jong kunstenaar daar voor sy doek staan, kwas in die hand, besig met sy meesterstuk.
Daar is skilderye met donkies in, en baie met engeltjies, en ook baie met kaal meisies. En dan is daar die met engeltjies en kaal meisies. Man sal dus met ‘n geruste hart kan gaan verslag doen daar Bo, eendag.
Kliek op hom
Posted in Louwie | Tagged Alte Pinakothek, Duitsland, Kuns?, Ou Meesters, Rembrand, Rubens, van Dyck | 3 Kommentaar
op Augustus 29, 2014 at 3:49 nm Louwie
Dankie Joh, dit werk toe nie te sleg nie.
Die wat hier kyk moet tog net onthou dat die prentjie van die Rembrandt detail waarop julle klik nie in die museum te sien is nie, dit is my eie skepsel.
Die agtergrond musiek is Sarah Brightman se weergawe van “First of May”.
Dankie vir die hulp daar Hannelie.
op September 3, 2014 at 7:47 vm Hannelie
Mooi Gedoen Vader!
op September 3, 2014 at 9:47 vm Louwie
Dankie Hannelie. Man is maar dom, maar met die hulp van eksperts soos jy en Johann kry ons dit reg. En dan lyk ek sommer ook slim!!! Haha.